Тема: “Иле барҙың теле бар, теле барҙың көнө бар”
(кластан тыш сара сценарийы 5-6-сы кластар өсөн)
Йәрмөхәмәтова Венера Нөғәмән ҡыҙы
Маҡсат: туған телебеҙ хаҡында фекер алышыу; уҡыусыларҙың телмәрен үҫтереү; туған тел тураһында белемде арттырыу, оҫта, күркәм һөйләргә ынтылыш тәрбиәләү.
Йыһазландырыу:
1. Күренекле кешеләрҙең тел тураһында әйткән һүҙҙәре (плакаттар).
1. Туған телдә сыҡҡан китаптар күргәҙмәһе.
1. Проектор.

Сәхнә байрамса биҙәлгән.
 (Ишмулла Дилмөхәмәтов башҡарыуында башҡорт халҡының тарихи гимны булған халыҡ көйө “Урал” яңғырай...)
(Сәхнәгә алып барыусылар сыға)
1-се алып барыусы:
Донъяла иң матур ил —
Ул минең Тыуған илем.
Донъяла иң матур тел —
Ул минең туған телем.
2-се алып барыусы:
Туған телемдә һөйләшәм,
Йәшәйем Тыуған илдә.
«Тыуған ил» тигән һүҙҙе лә
Әйтәм мин туған телдә.

1-се алып барыусы:
Хәйерле көн, хөрмәтле ҡунаҡтар!
2-се алып барыусы:
Һаумыһығыҙ, ҡәҙерле уҡытыусылар һәм уҡыусылар!
1-се алып барыусы:
Һәр халыҡтың тыуып үҫкән ере, иле булған кеүек, быуындан-быуынға күсә килгән ғәзиз хазинаһы - әсә теле бар.
2-се алып барыусы:
Башҡортостан Республикаһы башлығы Радий Хәбировтың указына ярашлы 2019 йылдан алып 14 декабрь -  “Башҡорт теле көнө” тип билдәләнә.
1-се алып барыусы:  Һеҙҙең иғтибарығыҙға,  ауыҙ-тел ижадының һоҡланғыс  өлгөһө булған “Урал батыр” эпосынан өҙөк ҡарарға тәҡдим итәбеҙ. Сәхнәлә “Дарман” мәктәп театры актерҙары.
(“Урал батыр” эпосынан өҙөк сәхнәләштерелә)
1-се алып барыусы:
Ә хәҙер, хөрмәтле уҡыусылар, һеҙҙең өсөн әҙерләнгән “Иле барҙың – теле бар, теле барҙың көнө бар” тип аталған квиз-уйыныбыҙҙы башлайбыҙ. Был уйын беҙҙең тыуған телебеҙҙең байлығын, матурлығын асырға, уның серҙәренә төшөнөргә ярҙам итер тип ышанабыҙ.
2-се алып барыусы: Уйыныбыҙҙың ҡағиҙәләре менән таныштырып үтәйек. Беҙ һеҙгә башҡорт теленә, тарихына ҡағылышлы һорауҙар бирәбеҙ. Һәр дөрөҫ яуап өсөн командалар билдәле бер балл аласаҡ. Еңеүсе команданы ғәҙел жюри билдәләйәсәк (жюри ағзалары менән таныштырыу).
1-се алып барыусы: Һәр командаға өйгә эш итеп: 
1) Визитка (2 минут)
2) “Мин башҡорт блогеры” исемле  видеоклип (3 минут) әҙерләп килергә ине. 
Ә хәҙер командалар менән танышайыҡ, рәхим итегеҙ! 
(Командаларҙың сығышы, жюри баһалар ҡуя).
2-се алып барыусы: Уйыныбыҙҙың беренсе этабы -  “Кем күберәк белә?” тип атала. Мәҡәлдәрҙең дауамын яҙып ҡуйырға кәрәк.(Командаларға бер үк төрлө карточкалар бирелә)
(Ҡушымта № 1)
1-се алып барыусы: Бик матур уйнанығыҙ, командалар! Һеҙҙең  мәҡәлдәрҙе белеүегеҙ беҙҙе бик ҡыуандырҙы. 
2-се алып барыусы: Хәҙер инде уйыныбыҙҙың икенсе этабына күсәбеҙ.  “Булһаң зирәк – әйт тиҙерәк”, тип атала. Уйлау өсөн ваҡыт бирелмәй, бер һүҙ менән, тиҙ генә яуап бирер кәрәк. (Ҡушымта № 2). 
1-се алып барыусы: Һеҙҙең зирәклегегеҙ, тапҡырлығығыҙ хайран ҡалдыра! Хәҙер инде уйыныбыҙҙың һуңғы, иң ҡыҙыу этабына күсәбеҙ.
1-се алып барыусы: Был этапта һеҙгә Башҡортостан тарихы менән бәйле һорауҙар тәҡдим ителәсәк.(Һорауҙар сиратлап бирелә). 
(Ҡушымта № 3, презентация).
2-се алып барыусы: Тиҫтерҙәребеҙҙең туған телгә булған ҡыҙыҡһыныуын күреү бик шатлыҡлы. Тыуған илдең матурлығын да, ҡәҙерен дә беҙ туған тел ярҙамында тоябыҙ..
1-се алып барыусы: Хәҙер инде уйыныбыҙ аҙағына ла яҡынлашты.. Жюри ағзалары һеҙҙең яуаптарығыҙҙы, тапҡырлығығыҙҙы баһалап, еңеүсе команданы билдәләйәсәк.
Шиғри минут. (жюри кәңәшләшкәнсә, башҡорт телендә шиғырҙар һөйләү буйынса “Асыҡ микрофон” иғлан ителә)
Жюри ағзалары һөҙөмтәләрҙе иғлан итә. Еңеүсе командалар бүләкләнә.
2-се алып барыусы: Бөгөнгө сарабыҙҙа әүҙем ҡатнашҡан һәр кемгә ҙур рәхмәт! Башҡорт теле көнө менән ҡотлайбыҙ! Һәр беребеҙҙең йөрәгендә туған телгә булған һөйөү, ғорурлыҡ тойғоһо һәр саҡ янып торһон.
1-се алып барыусы: Тел – ул халыҡтың йәне, уның тарихы, мәҙәниәте. Беҙҙең бурыс – был ҡиммәтле мираҫты һаҡлау һәм киләсәк быуынға тапшырыу!
 2-се алып барыусы: 
Ҡәҙерле дуҫтар, сарабыҙ аҙағында, барыбыҙға билдәле “Ерем, илем, телем” (Р.Шәкүр һүҙҙәре, М. Сәлимов көйө) йырын бергәләп башҡарайыҡ. Тыуған телебеҙҙе ҡәҙерләйек, үҫтерәйек һәм һәр ваҡыт йөрәгебеҙҙә һаҡлайыҡ!!!
Ҡушымта № 1
1.
	
Бит күрке - ____________________, тел күрке - __________________.
 



2. 
	
________________________ дә тел , ______________________ дә тел.




3.
	
_______________________ теле бар , ___________________ көнө бар.




4.
	
Донъяла иң әсе нәмә лә тел , иң __________ ______________ лә тел.




5.
	
Тәмле тел - ағыу, әсе тел - _______________.




Яуаптар: 1.(күҙ, һүҙ) 2. (көйҙөргән дә, һөйҙөргән дә) 3. (иле барҙың, теле барҙың) 4. (сөсө нәмә) 5. (дар
Ҡушымта № 2
Беренсе  команда өсөн һорауҙар:
*Алманың яртыһы нимәгә оҡшаған? ( Икенсе яртыһына.)
* Мәскүҙә берәү ҙә юҡ,Ҡазанда икәү.(а)
*Кайһы ай календарҙа юк? ( һауалағы ай.)
*Нимәне йомоҡ күҙ менән күреп була? (Төш.)
*Ҡаҙан уртаһында нимә бар? (“ҙ” хәрефе.)
*Ҡуян саба – саба ла, ни өсөн артына әйләнеп карай?(Артында күҙе булмағанға.)
*Нимәне урынынан күсереп булмай? (Ерҙе.)
*Сәсеү эштәре торған бөткәс үткәрелә байрам.(“Һабантуй”)            
*Ашты нимә менән ашайҙар? (ҡалаҡ)
*Дәрес башында беҙ нимә ишетәбеҙ?(д)
* “Урал батыр эпосы” көнө? (8 июнь)
*Бер тауыҡ – тауыҡ булыр,ике-өс тауыҡ ни булыр? (тауыҡтар)*Һыйыр ниңә ята? (ултыра алмағанға)
Икенсе  команда өсөн һорауҙар:
*Ниндәй хәрефтәр өн белдермәй? (ь,ъ.)
*Нимә өҫтәлартында бик кәрәк? (Ауыҙ.)
*Урам башында нимә бар? (“у” хәрефе.)
*Башҡорт теле көнө ҡасан билдәләнә”? (14 декабрь).
*Кәзәгә 6 йәш тулғас ни эшләй? (етенсегә китә)
*Йылда нисә миҙгел бар? (4)
*Төлкө ҡайҙа йәшәй?(урманда) 
 *Ағиҙел ситендә нимә күрәбеҙ?(яр)
*Кәзәнең башында нимә бар?(к)
*Ҡурай көнө ҡасан билдәләнә? (10 октябрь)
*Ат ниңә шишмә янына килә?  (шишмә үҙе килмәгәнгә)
*Кеше үҙенең нимәһен күтәрә алмай?  (күләгәһен)

